
Text rozhodnutia
Súd: Krajský súd Košice Spisová značka: 2Sd/46/2014 Identifikačné číslo súdneho spisu: 7014200801 Dátum vydania rozhodnutia: 14. 07. 2014 Meno a priezvisko sudcu, VSÚ: Mgr. Lenka Kubejová ECLI: ECLI:SK:KSKE:2014:7014200801.1 Uznesenie Krajský súd v Košiciach, v právnej veci navrhovateľa: K. Á., nar. XX.XX.XXXX, bytom D. XXX/X, I., proti odporkyni: Sociálna poisťovňa, ústredie, Ulica 29. augusta 8, Bratislava, v konaní o invalidnom dôchodku, takto r o z h o d o l : Konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Podaním doručeným odporkyni dňa 24.03.2014 sa navrhovateľ domáhal preskúmania rozhodnutia odporkyne č. XXX XXX XXXX X dňa 07.03.2014. Odporkyňa napadnutým rozhodnutím podľa § 70 ods.1 zákona č. 461/2003 Z.z. o sociálnom poistení v znení neskorších predpisov zamietla žiadosť navrhovateľa o priznanie invalidného dôchodku. Navrhovateľ v zákonom stanovenej lehote podal voči predmetnému rozhodnutiu odvolanie z dôvodu zlého zdravotného stavu. Navrhovateľ pri opätovnom posúdení zdravotného stavu posudkovým lekárom na zasadnutí v Sociálnej poisťovni, pracovisko Košice dňa 08.07.2014 uviedol, že na podanom opravnom prostriedku netrvá, čo potvrdil vlastnoručným podpisom Podľa ustanovenia § 250l ods.2 O.s.p. pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. Podľa ustanovenia § 250d ods.3 veta prvá O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa ustanovenia § 250a alebo ak žaloba bola vzatá späť (ustanovenie § 250h ods.2). Podľa ustanovenia § 250h ods.2 O.s.p. veta pred bodkočiarkou, až do rozhodnutia súdu môže žalobca vziať žalobu späť. Z dôvodu späťvzatia opravného prostriedku navrhovateľom dňa 08.07.2014 súd konanie vo veci zastavil v súlade s vyššie citovanými ustanoveniami zákona. O trovách konania súd rozhodol v súlade s ustanovením § 146 ods.1 písm.c) O.s.p. v spojení s ustanovením § 246c ods.1 veta prvá O.s.p., podľa ktorého žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu možno podať odvolanie do 15 dní od jeho doručenia na Krajský súd v Košiciach (§ 374 ods.4 O.s.p.).

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2014:7014200801.1 (dáta aktuálne k 15. 11. 2026). Záväzné je znenie zverejnené súdom.




